18 avgustda kunduz kuni O‘zbekiston hududiga Eron hududlaridan nisbatan issiq havo kirib kelishi qaytadan boshlanadi. Bu haqda “O‘zgidromet” xabar qildi. Respublika bo‘yicha kam bulutli ob-havo saqlanib turadi, yog‘ingarchilik kutilmaydi. Shimol va cho‘l hududlarining ba’zi joylarida shamol 15-20 m/s gacha kuchayishi mumkin. Harorat 33-38 daraja issiqqacha ko‘tariladi. Poytaxtda ob-havo quyoshli bo‘ladi. Havo 33-35 daraja issiqqacha ko‘tariladi. Tog‘li hududlarda yog‘ingarchilik kutilmaydi. Shamol 7-12 m/s tezlikda esadi. Harorat 22-27 daraja issiq bo‘ladi.